Ангел Попов
Кучешка история

chitanka.info

До столичния подлез „Плиска“

живееха пет кучета добри

и сняг ли вее, дъжд ли плиска

играеха на кучешки игри.

Но всеки пес бе пес различен

на вид и цвят, прекрасен и напет,

един бе само по-невзрачен,

нещастно малък, куц и разноглед.

Без ропот там, на тротоара

лежаха кротко,въпреки шума

и взряни в бързащите хора

посрещаха поредната тъма.

Наблизо будки неугледни

красяха стоки с евтина цена,

а хората, макар и бедни,

на кучетата носеха храна.

Измина време, разрушиха

бедняшките сергии изведнъж,

но кучетата продължиха

да чакат хората сред сняг и дъжд.

Коли фучаха безучастно

по булеварда денем и нощес

и наблюдаваха безстрастно

пет кучета човешкия прогрес.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.